Setningapúsl | Leikjavefurinn
Leikjavefurinn | Setningapúsl
Hólmfríður Gestsdóttir and ingvar	2010
Að fá nemendur til að búa til málfræðilega réttar setningar.
Eitt A4 blað með nokkrum setningum klippt niður í miða, þannig að eitt orð sé á hverjum miða (gott að hafa letrið í stærra lagi).
Þessi leikur hentar fyrir þriggja til fimm manna hópa. Sniðugt er að hafa tvo eða fleiri hópa og láta þá keppa sín á milli. Fjöldi setninganna fer eftir getu hópsins. Dæmi um setningar geta verið
Ég drekk kaffi á morgnana
Þú ferð stundum með mér í bíó
Gunnu finnst gaman í sundi
Stjáni er duglegur að vinna
Stína æfir sig oft á fiðlu
Hanna syngur og dansar vel
Þór og Eva horfa saman á sjónvarpið í kvöld
Leikurinn fer þannig fram að hóparnir reyna að smíða réttar setningar og síðan skrifar annað hvort einn nemandinn í hópnum eða kennarinn setningarnar á töflu. Síðan er farið yfir setningarnar með nemendunum og talið hve margar réttar setningar hver hópur hefur smíðað. Sá hópur sem hefur sett saman flestar réttar setningar vinnur.
Hægt er að búa til spurningar í stað venjulegra setninga, hafa mismargar setningar og misflóknar að gerð, allt eftir getu nemendanna. Að sjálfsögðu er svo hægt að nota leikinn við kennslu annarra tungumála en íslensku.
Leikur númer: 175